ועדת החינוך, התרבות והספורט, כנסת 20, פרוטוקול מספר 547, 2018-02-05 11:00

יעקב מרגי: שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, 5 בפברואר 2018, כ' בשבט התשע"ח.

יעקב מרגי: הנושא: הצגת מערכת מאו"ר למניעת אלימות.

יעקב מרגי: אנחנו לא ניגע מייד בנושא.

יעקב מרגי: קודם כול אנחנו מקדמים בברכה את משטרת ישראל ביום חגה כאן בכנסת.

יעקב מרגי: קצת חיכינו לכם כי דחו לנו את זה כמעט בחודש.

יעקב מרגי: פחדתי שיהיו עוד אירועים שייאלצו אותנו לדחות את זה בעוד חודש, אז ברוך השם שלא.

יעקב מרגי: למרות שהיו אירועים וברוך השם שלא נדחה ולא צריך להידחות.

יעקב מרגי: אנחנו כאן היום, הכנסת מצדיעה לכם על עבודתכם המסורה והנאמנה, וזו לא אמירה רק לפרוטוקול בגלל שיש יום בכנסת, כי אנחנו באמת מכירים, מוקירים ומעריכים את העשייה היום-יומית בתחומים רבים שהמשטרה עסוקה בהם, בין אלה הידועים, בין אלה שלא ידועים.

יעקב מרגי: אני חושב שזה אך נדרש שהכנסת תביע זאת ביום מיוחד.

יעקב מרגי: נמצא איתנו היום אורח חשוב שבדרך כלל אוהב לפקוד ועדת כספים, אבל היום הוא פוקד את ועדת החינוך, ניצב בדימוס, חבר הכנסת מיקי לוי שעושה עבודה חשובה בכנסת, פרלמנטר מסור, מוכשר.

יעקב מרגי: נמצא איתנו גם ראש השב"כ לשעבר, חבר הכנסת יעקב פרי, הצגתי ניצב בדימוס.

יעקב מרגי: נמצא איתנו גדי סיסו.

יעקב מרגי: אתה רואה, אני לא מכיר אנשי משטרה.

יעקב מרגי: כשאומרים לי, מה, אתה חבר כנסת?

יעקב מרגי: לא מכירים אותך 15 שנה.

יעקב מרגי: אני אומר, עוד לא עשיתי את הפדיחה של החיים שלי.

יעקב מרגי: אני מקווה שלא אעשה.

יעקב מרגי: נמצא איתנו גם חבר הכנסת מוטי יוגב, שגם הוא אלוף משנה במילואים.

יעקב מרגי: כל אחד לפי כבודו ומעלתו, אצלנו נוהגים לומר בבית המדרש, אז לא נזכיר את כל השמות.

יעקב מרגי: ברוכים הבאים.

יעקב מרגי: מיקי לוי, יוזם היום המיוחד הזה, הבמה שלך בדברי הפתיחה לפני שנציג את תוכנית מאו"ר.

מיקי לוי: תודה רבה אדוני היושב ראש.

מיקי לוי: אני רוצה להודות לך אדוני, יושב ראש הוועדה, חבר הכנסת, חברי יעקב מרגי, חברי כנסת נכבדים, חבריי לספה, כי אני כל כך מתרגש להגיד את זה, ואני מתרגש מול כל השוטרים והקצינים שנמצאים כאן ביום חגה של משטרת ישראל.

מיקי לוי: כנסת ישראל מצדיעה לכם כי אתם ראויים, כי אתם נמצאים שם בשבילנו, כי אתם גוף אוכף חוק, כי אתם שומרי הסף, כי אתם מסתערים מול פני הטרור וגם מתמודדים מול ארגוני הפשיעה.

מיקי לוי: אני רוצה להודות לכם בהזדמנות חגיגית זו על כל מה שאתם עושים.

מיקי לוי: אני גאה בכך בהחלט.

מיקי לוי: תודה רבה.

יעקב מרגי: בבקשה.

יעקב פרי: רק להגיד ברוכות וברוכים הבאים.

יעקב פרי: מצטרף כמובן לידידי מיקי לוי בהערכה הרבה שאני יודע שלפעמים אתם לא זוכים בה במנות גדושות בציבור.

יעקב פרי: דעו לכם שלמרות שלפעמים נשמעות מהבית הזה קולות, צרחות, יללות, טענות והצעות שהן בוודאי לא לרוחם של אלה שבאים מהמערך הביטחוני - - -

יעקב מרגי: לא רק.

יעקב מרגי: גם לא לרוחי.

יעקב פרי: אנחנו מאוד מעריכים את העבודה הסיזיפית השוטפת וגם את ההישגים.

יעקב פרי: אנחנו יודעים שזה לא קל, אז היום אנחנו מצדיעים לכם ומקווים שבסופו של דבר גם מערכת היחסים וההבנה בין בית המחוקקים לבין משטרת ישראל ישתפרו בהתאם.

יעקב מרגי: מוטי.

מרדכי יוגב: גם אני מבקש לברך ובקצרה כדי שייכנס לגופם של דברים, ולומר שלא צריך להיות רק יום של הוקרה והבעת תודה.

מרדכי יוגב: הם עושים כל מאמץ, ואני מקווה שחבריי גם יצטרפו כדי ששוטרי מזרח ירושלים, ואני מדבר על מרחב קדם ותחנת דוד, יזכו למינימום של השוואת שכרם לשוטרי מחוז ש"י.

מרדכי יוגב: הם בקו הראשון, הם לא עלינו גם נפגעים לעיתים ומתמודדים עם שוטרי ש"י בקו שני בדרך כלל, והדבר הזה הוא כל כך מתבקש.

מרדכי יוגב: לצערי יש כרגע עיכוב של האוצר.

מרדכי יוגב: אשמח שכל חבריי נתמקד, בין אם זה יהיה בחוק, בין אם לא צריך חוק.

יעקב מרגי: אנחנו נקרא בסיכום לממונה על השכר באוצר לסיים את הסאגה הזו עם השוואת התנאים כמו שהובטח.

מיקי לוי: ביטחון תעסוקתי שמגיע להם בדין.

מיקי לוי: אנחנו נילחם.

יעקב מרגי: אפרופו, לפני שתציג, ניתן לניצב סיסו לומר כמה דברים.

יעקב מרגי: אתה אומר "מביעים".

יעקב מרגי: אני אומר לכם גילוי נאות, הייתי נשוי צעיר, ערב חג סוכות על הגג של הסטיישן היו דלתות לסוכה.

יעקב מרגי: מה לעשות, מי שמכיר בבאר שבע, יש דרך מצדה.

יעקב מרגי: זו ירידה.

יעקב מרגי: תמיד אנחנו מאשימים את הירידה.

יעקב מרגי: נתפסתי על מהירות.

יעקב מרגי: ערב חג בא השוטר, מתנצל, אומר לי, שמע, נסעת, מותר 50, 55.

יעקב מרגי: עברת.

יעקב מרגי: אמרתי לו, תפד'ל, תעשה מה שמותר לך.

יעקב מרגי: אני מאוד מודה לך, אתה עושה את העבודה שלך.

יעקב מרגי: בירכתי אותו שיהיה לו חג שמח.

יעקב מרגי: לא ידעתי, הוא כתב את זה בדוח, שהנהג בירך אותי והודה לי.

יעקב מרגי: אז יש לי ראיה שאני מברך את השוטרים על מילוי תפקידם.

יעקב מרגי: ניצב סיסו, בבקשה.

<גדי סיסו: אני אומר קודם כול תודה רבה.

<גדי סיסו: באמת מחמם את הלב לשמוע גם את חברי הכנסת, את היושב ראש, על האירוח שאנחנו זוכים לו ואנחנו באמת מעריכים את זה ומודים לכם מקרב לב.

<גדי סיסו: נמצאת איתי איילת אלישר שהיא היועמ"ש של המשטרה.

<גדי סיסו: יושבים איתנו כאן מסביב לשולחן עמיתנו למערך.

<גדי סיסו: אתם תיכף תקבלו סקירה, אבל זה מערך משולב ולמעשה זו לא פעילות משטרתית כחולה טהורה, אלא זו מערכת של שילוב ידיים שבה שותפים משרדי ממשלה נוספים שנמצאים איתנו בתוך הפרויקט הזה.

<גדי סיסו: מאחור, החבר'ה המבטיחים האלו, זה חבר'ה מקורס צוערים של המשטרה שאני שמח מאוד שהם חלק מתוך היום המלמד והחשוב הזה.

<גדי סיסו: מערך המאו"ר הוא מערך שמביא לידי ביטוי את אחד מהפרויקטים החשובים שהמשטרה עושה בשנה או בשנתיים האחרונות.

<גדי סיסו: למעשה שלא במקרה, מחר אנחנו אמורים לחנוך את המוקד של המערך הזה בפעם הראשונה.

<גדי סיסו: יוצאים איתו לאיזושהי תקופת הרצה.

<גדי סיסו: מה שחשוב להגיד בהקשר של המאו"ר, שזה מענה ראשוני מאוד מבטיח כדי לתת מענה למרחב הדיגיטלי בו רוב בני הנוער נמצאים היום ולמעשה מנהלים את מה שאנחנו פעם היינו עושים ברחובות, הם עושים אותו במרחב הוירטואלי, והיכולת לתת לא רק שירות ביחס לאכיפה, אלא גם הסברה וגם הכוונה, כולל בנושאים שבוודאי משפיעים על עבירות נלוות שהן מחוץ לרשת.

<גדי סיסו: אני לא אשאיר אתכם במתח.

<גדי סיסו: ניתן לראש היחידה, אתי בצר, לתת את ההרצאה.

יעקב מרגי: יחד עם המצגת?

<גדי סיסו: כן.

יעקב מרגי: בבקשה.

<אתי בצר: כפי שגדי הציג אותי, שמי אתי בצר, אני עוד מעט כ-30 שנה במשטרה.

<אתי בצר: עסקתי בכל תפקידי השטח, מסמויה לימ"ר, לתחנה, כל התפקידים.

<אתי בצר: לפני כשנה קיבלנו פרויקט, להרים את מערך מאו"ר.

<אתי בצר: קודם כול אני רוצה לברך על ההזדמנות שניתנה לנו להגיע הנה בפני ועדת החינוך ולהציג את המערך החשוב הזה.

יעקב מרגי: ועדת החינוך, התרבות והספורט של הכנסת.

<אתי בצר: ועדת החינוך, התרבות והספורט של הכנסת.

<אתי בצר: אני רוצה להגיד לכבוד יושב ראש הוועדה שאני הייתי ספורטאית מצטיינת ושיחקתי כדוריד בהפועל פתח תקווה ונבחרת ישראל.

יעקב מרגי: כבוד הוא לנו.

<אתי בצר: זה גם לספורט.

<אתי בצר: אני רוצה גם לברך את כל השוטרים והשוטרות שנמצאים פה, והשוטרות, שזה כייף לי לראות אותן, קצינות לעתיד במשטרת ישראל, אני מקווה שבתפקידים ייעודיים, מהשטח, ולברך את השותפים האמיתיים שלי לדרך, את משרד החינוך, את תמי ואת רוני ואת נאוה ואת יעל, והשוטרים שלי נמצאים כאן, וונדי ורועית ושירה ואת כל שנמצא פה, שהם שותפים אמיתיים לדרך.

<אתי בצר: לפני שאני אציג את המערך עצמו, אני רוצה להראות לכם גם דברים מהשטח.

<אתי בצר: אני רוצה לפתוח בסרט קצרצר שידבר ויסביר לקראת מה אנחנו הולכים ומה קורה היום בעולם הרשת.

<אתי בצר: (הקרנת סרטון)

<אתי בצר: אני חוזרת שוב על דבריי.

<אתי בצר: אני אומרת שמבחינתי זו זכות גדולה לפעול במערך הזה, כמו שבן גוריון אמר, שאחד המשאבים העיקריים של המדינה הזאת זה הנוער והילדים שלה.

<אתי בצר: כדי שיהיה עתיד טוב למדינה שלנו אנחנו צריכים לפעול עכשיו ולדעת מה הסכנות ולפעול מולם.

<אתי בצר: (הצגת מצגת) אני אתחיל בהצגה של המערך.

<אתי בצר: אנחנו יחידה 105 בלהב 433.

<אתי בצר: זה מערך לאומי להגנה על ילדים ונוער ברשת.

<אתי בצר: הרקע ליוזמת הקמת המערך, אנחנו מצאנו שיש עלייה דרמטית בנוכחות ופעילות של קטינים ברשת, התפתחות מואצת מאוד של אפליקציה וטכנולוגיה.

<אתי בצר: יש היום את האינסטגרם ואת הוואטסאפ ואת המיוזיקלי ואת הסנאפצ'ט שהילדים שלנו כל הזמן נמצאים בהם, ולא רק הילדים, גם מי שרוצה ללכוד אותם ולתפוס אותם ברשת שלו, נמצא יחד איתם שם.

<אתי בצר: יש פעילות אינטנסיבית של עבריינים במרחב המקוון, לא רק עבריינים פדופילים כמו שראינו, אלא גם עבריינים מסוגים אחרים וכאלו, וגם עבירות שתיכף נראה, כמו עבירות סמים, שמציעים סמים לילדים ברשת.

<אתי בצר: אנחנו גם על זה נעבור.

<אתי בצר: ניכרת פגיעה רחבה מאוד בקטינים ברשת.

<אתי בצר: אנחנו רואים שהמספרים מאוד עולים באירועים האלו.

<אתי בצר: יש מודעות מוגבלת לסכנות ברשת.

<אתי בצר: אני רוצה אפילו כאן להגיד ברמה הפרטנית שכל אחד מאיתנו שרוצה להוריד איזושהי אפליקציה והאפליקציה מבקשת ממנו להתיר, 'תתיר לי לדעת איפה אתה נמצא', 'התר לי להתחבר לאנשי קשר שלך', וכולנו כל כך רוצים את האפליקציה, שאנחנו נותנים לו את האפשרות ובעצם הוא יודע עלינו כבר הכול, מה אנחנו אוהבים לאכול, מה אנחנו אוהבים להזמין, באיזה שעות איפה אנחנו נמצאים, מתי אנחנו חוזרים מבית ספר, איפה אנחנו כל היום מסתובבים, אז הרשת מכירה עלינו הכול.

<אתי בצר: ריבוי שחקנים – יש הרבה מאוד שחקנים בתוך המרחב המקוון, ודיווח מוגבל לרשויות.

<אתי בצר: תיכף אנחנו נראה את הסקר שידבר על זה.

<אתי בצר: אני רוצה קצת לתת תמונה קצרה על המחקרים שנעשים.

<אתי בצר: בני נוער שנולדו לעידן הדיגיטלי מפתחים תלות ברשת, מסכנים את עצמם, חושפים פרטים אישיים.

<אתי בצר: קודם דיברנו על זה.

<אתי בצר: אחד מכל שישה בני נוער בישראל חוו "שיימינג" ברשת.

<אתי בצר: אם אתם רואים, המחקרים הם מ-2016.

<אתי בצר: יש איתנו כאן את נאוה שהיא מהמשרד לביטחון פנים.

<אתי בצר: היא תעסוק בכל הנושא של המחקר בתוך המערך הזה.

<אתי בצר: היא תשב על הפלטפורמה של המידע ותייצר לנו מחקרים חדשים שנוכל ללמוד מתוכם.

<אתי בצר: יש לנו קרוב למחצית מבני הנוער בישראל, שיתפו, תמכו בפוסטים פוגעניים.

<אתי בצר: שאלה, אם אתה מרשה לי לשאול כאן את הקהל מי מההורים בכלל מפקח על הילדים שלהם ועל הגלישה שלהם באינטרנט?

יעקב מרגי: שאלי אותי, אני אענה לך.

<אתי בצר: אני שואלת אותך.

יעקב מרגי: אני כל כך רוצה לפקח.

יעקב מרגי: אני לא מעז אפילו.

<אתי בצר: מה זאת אומרת?

יעקב מרגי: לא מעז.

יעקב מרגי: תראי, הבן שלי אמנם כבר בגיל 18 עוד מעט.

<אתי בצר: כשהילדים שלך היו קטנים יותר.

יעקב מרגי: לא העזנו.

יעקב מרגי: אני בכוונה אומר את זה בצורה הכי ברורה.

יעקב מרגי: מצד אחד אנחנו רוצים לתת להם את התחושה שסומכים עליהם.

<אתי בצר: נכון.

יעקב מרגי: אנחנו לא רוצים להיות הבלשים והשוטרים שעוקבים.

יעקב מרגי: מצד שני, אנחנו דואגים כהורים.

יעקב מרגי: אם את שואלת אותי איפה אני נמצא בסקלה בין להרגיש חסר אחריות כאב או אב נאור, אני בצד של חסר אחריות יותר מאשר אב נאור.

יעקב מרגי: סליחה שדיברתי בשמכם.

יעקב מרגי: מי שרוצה לומר תזה אחרת, שיאמר אותה.

מסעוד גנאים: אני למשל פיקחתי.

מסעוד גנאים: יש לי ארבעה ילדים.

<אתי בצר: בני כמה הם?

מסעוד גנאים: בנים.

מסעוד גנאים: 22,23 - - -

<אתי בצר: קטנים?

מסעוד גנאים: יש לי 16 ו-15 גם.

מסעוד גנאים: הפיקוח שלנו או שלי הוא הפיקוח הסטנדרטי.

מסעוד גנאים: אם הוא נכנס לסרטי פורנו, משהו כזה, אבל העולם הזה מתוחכם והם מגיעים לדרגה שאפילו אני לא יכול לעקוב אחריהם.

<אתי בצר: נכון.

מסעוד גנאים: אין לי את המודעות.

מסעוד גנאים: יש להם את בני הגיל שלהם, בני 15, 12, 13 אפילו.

מסעוד גנאים: יש להם את המידע שאין לי ואת התחכום ואין הכלים שאין לי.

יעקב פרי: בדיוק.

יעקב פרי: רוב רובם של הנוער מבינים אלפי מונים מאשר הוריהם.

יעקב פרי: זה פשוט חוסר ידע, חוסר הבנה.

<אתי בצר: נכון, זה הפער הדיגיטלי בין הדורות.

<אתי בצר: בבקשה, מירה.

<מירה מוריה: מירה מוריה, נציגה של ויצו.

<מירה מוריה: לצערי את צודקת.

<מירה מוריה: המידע הוא מאוד מדויק.

<מירה מוריה: ההורים היום בשנת 2018, רובם, כמעט 80%, אין להם את הכלים.

<מירה מוריה: הם לא יודעים.

<מירה מוריה: הם אומרים לנו, בואו תראו לנו מה אנחנו יכולים לעשות בשביל "לוודא", "לעקוב" אחרי מה שהילדים שלנו עושים ברשת.

יעקב מרגי: וכשיש לנו את הכלים אנחנו מעיזים לעשות זאת?

<מירה מוריה: אז הם אומרים שהשלב הראשון הם רוצים לדעת מה לעשות ואחרי זה שילמדו אותנו איך לעשות את זה, שלא יגלו שאנחנו עוקבים אחריהם.

<אתי בצר: יושב ראש הוועדה, אני רוצה להגיד, זה בשביל לעורר עניין ונורא חשוב שמי שירצה אחרי זה כלים, שיבוא אלי.

<אתי בצר: אני אתן לו אפליקציה שנקראת "קיפרס", שכל מה שקורה בטלפון של הילד שלו, הוא יוכל לעקוב אחריו מבלי שהילד יודע שההורים שלו נמצאים שם.

<אתי בצר: זה בהמשך, תגיעו אלי.

<אתי בצר: אם מחצית מבני הנוער היום גולשים כבר שש שעות, לא ארבע שעות, הילדים שלנו נמצאים, מגרש המשחקים שלהם כבר מזמן לא בחוץ.

<אתי בצר: הוא נמצא בתוך המערכת הרשתית.

<אתי בצר: גיל שמותר לפתוח פייסבוק ואינסטגרם זה מגיל 13 כשבעצם אנחנו מוצאים ילדים היום מבני 6 עד 9 שכבר פותחים חשבונות אינסטגרם ופייסבוק.

<אתי בצר: 50% מתלמידי כיתות ג' עד ט' בישראל סיפרו ושיתפו שהם חוו הצקות ברשת.

<אתי בצר: שליש מהם היו קורבן לאלימות.

<קריאה: סליחה שאני קוטע אותך.

<קריאה: יש לכם מעקב על זה שילדים פחות מ-13 פותחים פייסבוק?

<אתי בצר: אנחנו לא יכולים, אני אסביר לך גם למה, כי ההורים משתפים איתם פעולה.

<אתי בצר: כשילד רוצה לפתוח חשבון פייסבוק, הוא חייב להכניס תעודת זהות וההורים משתפים פעולה, הם נותנים את האפשרות להיכנס בשם הילדים בצורה פיקטיבית.

<קריאה: כלומר, הוא נחסם אם הוא מתחת ל-13.

<אתי בצר: כן, חד משמעית.

<אתי בצר: אז ההורים משתפים פעולה.

<אתי בצר: אני רוצה לשתף אתכם בעוד נתון מאוד מדאיג על דפי אינטרנט שעוסקים בנושא הפדופיליה.

<אתי בצר: ב-2016 נצפו 65,000 דפי אינטרנט שעוסקים עם חומרים פדופילים.

<אתי בצר: רק בארץ אצלנו, 16,000 דפים כאלו.

<אתי בצר: יש כל מיני רמות, אני לא אכנס לזה.

<אתי בצר: מי שפעם ירצה לבוא אלינו ולשמוע הרצאה יותר מקצועית בנושא, אנחנו נדבר על זה.

<אתי בצר: זה שקף שנורא חשוב לי שתראו אותו.

<אתי בצר: הוא סקר שנעשה עבור המשרד לביטחון פנים ב-2015 שבעצם מדבר על אחוזי דיווח של בני הנוער שנפגעו ברשת.

<אתי בצר: שימו לב ש-40% סיפרו לחבר, 40% כמעט לא סיפרו לאף אחד.

<אתי בצר: כל השאר סיפרו להורה, מורה, ורק 2.1% סיפרו למשטרה.

<אתי בצר: אני מאמינה ומקווה שבעצם ההקמה של המערך הלאומי הזה שהוא לא רק משטרתי, זה לא רק שהם פונים למשטרה, הם פונים גם למשרד החינוך, גם למשרד הרווחה, גם לכל שאר השותפים שלנו.

<אתי בצר: העמודה האדומה הזאת בין המשטרה ל"לא סיפרתי לאף אחד", תתחלף, ואחרי שנפתח את המאו"ר בעזרת השם, תוך שנה אנחנו נהיה ב-40% ו"לא סיפרתי לאף אחד" אולי יהיה ב-2%.

יעקב מרגי: אנחנו נחשף למאו"ר, רק השאלה היא כזו: בשיחות, גם בדיונים שקיימנו כאן, ילד שנפגע, ההורים שלו, לא יודע אם הוא כרגע נמצא במערך שיקול דעת נכון, ההורים שלו גם לא רוצים שבעתיד הבן שלהם יתויג כנפגע, כי אחר כך המערכות מתחילות לזהות, הכול בגלל - - -

<אתי בצר: עוד מעט אני אגיע בדיוק למקום הזה.

יעקב מרגי: אז איך אנחנו פותרים את הדילמות האלה?

<אתי בצר: אני מסבירה לך ומראה לך.

מסעוד גנאים: את הקשר עם משרד החינוך, עם משרדים.

<אתי בצר: אני אראה את זה בהמשך.

יעקב מרגי: גם משרד החינוך יתייחס.

יוסף ג'בארין: אלה האנשים שכבר הגיעו?

יוסף ג'בארין: מה זה "לא סיפרתי לאף אחד"?

יעקב מרגי: סקר.

יוסף ג'בארין: אבל איך הגעתם לאנשים אם הם לא סיפרו לאף אחד?

<אתי בצר: נעשה סקר עבור המשרד לביטחון פנים.

<אתי בצר: לקחו אנשים שנפגעו ברשת, ילדים ונוער עד גיל 18 ושאלו אותם - - -

יוסף ג'בארין: איך הגיעו לאנשים שנפגעו?

רויטל סויד: אחד מכל שלושה בני נוער הוא קורבן של אלימות ברשת וזה נתון שאנחנו יודעים אותו.

רויטל סויד: מספיק שפונים לבני הנוער ושואלים אותם, וזה הממצאים המדאיגים.

<נאוה כהן אביגדור: אני מהמשרד לביטחון פנים, ממערך מאו"ר.

<נאוה כהן אביגדור: נאוה כהן אביגדור.

<נאוה כהן אביגדור: במערך מאו"ר אני ראש תחום בכיר, מידע, מחקר ושיתופי פעולה.

<נאוה כהן אביגדור: אני רק רוצה לציין שבמסגרת הסקרים העיתיים שמחלקת המחקר במשרד לביטחון הפנים מקיימת, פונים לילדים כפי שפונים בסקרים לפי פנייה שהיא לאו דווקא למי שנפגע אלא פונים לילדים ושואלים אותם האם הם נפגעו.

<נאוה כהן אביגדור: אפשר להגיד שאם לפני שנתיים הפגיעה הייתה 1 מתוך 4, עברה שנה וזה 1 מתוך 3, זאת אומרת, העלייה היא תלולה ואז את הילדים שנפגעו שואלים האם נפגעת, ואם כן, למי דיווחת?

<נאוה כהן אביגדור: זאת אומרת, מקרב הילדים בסקר שאומרים שהם נפגעו, שואלים למי הם דיווחו.

יעקב מרגי: רויטל מובילה בכנסת את הסיפור של כל האלימות ברשת והפוגענות.

<נאוה כהן אביגדור: מוכרת וידועה פעילותה ושיתוף פעילותה עם מערך המאו"ר.

יוסף ג'בארין: האם יש פילוח מגזרי בעיקר בין ערבים-יהודים למשל?

<נאוה כהן אביגדור: אנחנו בדיוק עכשיו עם פתיחת המערך רוצים לבצע סקר מקיף שמתייחס גם לסוגיה הזאת.

<נאוה כהן אביגדור: אנחנו יודעים שיש פגיעות במגזר הערבי.

<נאוה כהן אביגדור: אנחנו יודעים שגם הפגיעות הן שונות.

<נאוה כהן אביגדור: אותה פגיעה, השפעתה יכולה להיות שונה במגזרים שונים.

<נאוה כהן אביגדור: אנחנו יודעים שסוג מסוים של פגיעה במגזר מסוים עלול להוות כמעט סכנת חיים.

יעקב מרגי: היום כמעט אין סקר שלא מפריד, מה שנקרא מגזרי, אם זה חרדי, ערבי, כי כפי שאמרת, המשמעויות הן שונות.

<נאוה כהן אביגדור: אז בהחלט אנחנו מתייחסים לזה ובסקר החדש אנחנו רוצים לצאת עם פתיחת המערך - - -

יוסף ג'בארין: זה כולל את כל המגזרים, הסקר הזה?

<נאוה כהן אביגדור: מה שאנחנו נעשה?

יוסף ג'בארין: לא, עכשיו.

מסעוד גנאים: מה שהוצג.

<נאוה כהן אביגדור: אין פילוח מגזרי בממצאים של הסקר אבל הפנייה היא פנייה כוללת לאוכלוסייה, כן, באופן שוויוני.

יעקב מרגי: מוטי.

מרדכי יוגב: אני אומר לך קודם כול כל הכבוד.

מרדכי יוגב: התוצאות הללו של דיווח לחבר, זו המציאות.

מרדכי יוגב: אני רוצה לומר, יכול להיות שגם כשתפתחו את המאו"ר ואני בעדו, אז נציגי משרד החינוך שפה, הפתרונות דווקא צריכים להיות בהסברה לחברים, כי ככה זה גם בנפגעי תקיפה.

מרדכי יוגב: הראשונים שיודעים זה לא ההורים, זה אולי חבר הכי טוב או חברה הכי טובה, לעיתים מייד, לעיתים הרבה אחרי.

מרדכי יוגב: זאת המציאות של גובה העיניים של החבר והחברה, ולכן אני אומר, תוצאתית מהסקר הזה, אפילו שייפתח מאו"ר, תוצאתית זו הסברה במערכת החינוך, לילדים.

מרדכי יוגב: ראית את החבר שלך, הוא פתאום הוריד עיניים, הוא פתאום מפוזר, הוא פתאום לא במקום, פתאום השתנה אצלו, סימנים.

יעקב מרגי: תודה, מוטי.

יעקב מרגי: אני מציע, יכול להיות שכולנו הולכים לדבר על מה שאת תיגעי בהמשך, לכן חברי הכנסת, בואו ניתן למצגת להיות מושלמת, רק נאפשר לחבר הכנסת סאלח סעד שרוצה לברך, כי הוא צריך לגשת לוועדה אחרת.

סאלח סעד: שלום לכולם.

סאלח סעד: א', מברכים אתכם על בואכם לכנסת ביום ההצדעה למשטרת ישראל.

סאלח סעד: באמת אנחנו צריכים להצדיע לכם כי אתם עושים עבודה נהדרת, עבודה למען כל אזרחי ישראל.

סאלח סעד: פשוט אתם שומרי הסף של מדינת ישראל.

סאלח סעד: אתם עושים עבודת קודש יחד כמובן עם המשטרה, מג"ב, כל כוחות הביטחון למיניהם, אם זה בשטחים, אם זה במשימות מיוחדות, אם זה בכבישים כמניעת הקטל בדרכים וכמובן כנגד הגניבות למיניהם.

סאלח סעד: אני יכול להגיד דבר אחד, אזרחי ישראל חייבים להצדיע לכם במיוחד ביום הזה, כי אתם האנשים האלה ששומרים על אזרחי ישראל יום ולילה.

סאלח סעד: תהיו ברוכים.

סאלח סעד: אנחנו כאן בכנסת לרשותכם לא רק ביום הזה.

סאלח סעד: ככל שנידרש להיות לידכם, אנחנו לידכם.

סאלח סעד: אני רוצה לספר לכם סוד.

סאלח סעד: אני מוביל יחד עם כמה ח"כים בשלב זה תוספת עם ביטחון תעסוקתי שלכם.

סאלח סעד: זה מגיע לכם בזכות, כי אתם באמת ראויים לתוספת הזאת.

<אתי בצר: תודה רבה.

סאלח סעד: סליחה שאני צריך לעזוב, כי יש לי ועדה אחרת בעניין הזה.

יעקב מרגי: תודה.

<אתי בצר: אלו שחקנים שנמצאים איתנו בזירה.

<אתי בצר: נורא חשוב להכיר אותם.

<אתי בצר: זו החלטת הממשלה שהייתה בינואר, ההחלטה להקים במשרד לביטחון פנים.

<אתי בצר: אני חייבת לציין שכל האירוע הזה בהובלת השר לביטחון פנים, מר גלעד ארדן.

יעקב מרגי: אומרים לנו שאולי הוא יצטרף אלינו בהמשך הדיון.

<אתי בצר: מעולה, אני אשמח מאוד.

<אתי בצר: השר, אתמול הייתי אצלו בדיון.

<אתי בצר: הוא עוקב מקרוב מאוד אחרי ההתפתחות של המערך הזה ובשיתוף משרד החינוך, משרד הרווחה והשירותים החברתיים, משרד המשפטים, להקים מערך משולב משטרתי ואזרחי שיפעל לטובת אכיפה ומניעה של תופעות אלימות ופשיעה ברשת.

רויטל סויד: אני קודם כול חושבת שהשר ארדן הוא אחד השרים היחידים שבאמת נרתם להתמודדות עם הנושא ממש מתחילת העיסוק שלו, ונאוה גם נמצאת בכינוסי השדולה כבר עוד מעט שלוש שנים.

רויטל סויד: למה עד עכשיו זה לא?

<אתי בצר: לא, זה כן.

<אתי בצר: אני רוצה להראות לכם איזה יופי - - -

יעקב מרגי: רויטל, אני בדיון הקודם אמרתי על נושא אחר שרק עכשיו מכינים אותו, יש לי תחושה ששנת ה-70', יש לה איזו תכונה.

יעקב מרגי: יש לי תחושה שכאילו זו מחזוריות שעכשיו מקימים.

יעקב מרגי: טוב מאוחר מאשר בכלל לא.

יעקב מרגי: אני יכול לומר לך שבקדנציה הראשונה לי ב-2003 הייתי בוועדת המדע ואז כל מערך הסייבר בכלל של משטרת ישראל מנה שני שוטרים.

יעקב מרגי: בסוף הקדנציה בירכנו והתלהבנו, 11 שוטרים.

יעקב מרגי: היום זה הפך להיות - - -

רויטל סויד: אדוני היושב ראש, אנחנו היינו בהשקה לפני שנה.

<אתי בצר: אני כבר מראה.

<אתי בצר: אם יש לכם קצת סבלנות, אני מראה לכם.

יעקב מרגי: בואי ניתן לה לסיים את המצגת.

<אתי בצר: מראה לכם עשייה שלה.

יעקב מרגי: בבקשה.

<אתי בצר: מערך מאו"ר, יש לנו מטה במערך ויש לנו יחידה אופרטיבית.

<אתי בצר: מטה המערך, מוביל אותו ניצב משנה מאיר חיון שלא נמצא איתנו היום.

<אתי בצר: נמצאת איתו הסגנית שלו, יעל מיטלמן פה, ויש אותנו, היחידה, שאנחנו כפופים לראש להב, ניצב רוני ריטמן.

<אתי בצר: בואו נתקדם.

<אתי בצר: זה המבנה של המטה.

<אתי בצר: שימו לב לשילוביות וזה נורא חשוב.

<אתי בצר: כל הקוביות שהן בצבעים של חום זהב, יש כאלו אולי שלא רואים טוב, אז יש לנו את ראש המטה, הם אנשי משטרה.

<אתי בצר: יש לנו קצין טכנולוגיות, קצין מתנדבים, תו"ל והכשרה.

<אתי בצר: נמצאת איתנו כאן רועית שהיא אחראית על כל הנושא של ההכשרה.

יעקב מרגי: אני הייתי מציע להיכנס למהות.

יעקב מרגי: עזבי אותנו מהמבנה ההיררכי.

<אתי בצר: זה לא היררכי, זה להראות את השילוביות של האזרחים עם השוטרים בתוך המערך, נציגים בכירים של משרד החינוך, משרד הרווחה, הפרקליטות ומשרד הבריאות שיושבים איתנו ומתווים את הדרך.

<גדי סיסו: אתי, שנייה רגע.

<גדי סיסו: אם תסתכלו רגע על הקובייה למעלה, יש את קצין המתנדבים.

<גדי סיסו: חשוב להדגיש את המתנדבים כיוון שהמערך אמור להיות בנוי גם כן על אוכלוסיית מתנדבים שיכולים לתרום למימוש המערך בגלל כישוריהם גם בעולם הדיגיטלי, ולכן השילוביות פה היא לא רק באחריות של אכיפה, הסברה ומה שהוסבר כאן בהקשר של המערך, אלא גם בשילוב של אזרחים שהם חלק מתוך האכיפה וחלק מתוך - - -

יעקב פרי: שהם אמורים להביא אינפורמציה?

<גדי סיסו: לא, לא, בעיקר ידע, טכנולוגיה, אקטונים ופריצה, מה שנקרא, לשדות או למקומות שבהם ייקח לנו זמן, מה שנקרא, להתפתח שם.

<אתי בצר: אני רוצה להגיד שביחידה יש מספר זרועות ונורא חשוב שתכירו אותם.

<אתי בצר: רויטל, זה במיוחד בשבילך.

<אתי בצר: יש לנו מספר זרועות: זרוע אחת זו זרוע החקירות, תיכף נדבר עליה, היא זרוע המודיעין, ויש את מוקד 105, כשיש לנו כל מיני יכולות מודיעיניות בהמשך.

<אתי בצר: נורא חשוב להגיד שבזרועות האלו בחקירות יש לנו מחלק שעוסק רק בפשעי פדופיליה כנגד קטינים ומחלק נוסף שיעסוק בכל נושא הפשיעה ברשת שהם לא פדופיליה, בין אם זה זנות קטינים ברשת, בין אם זה סמים ברשת, סחיטות דמי חסות, הימורים ברשת, חוק הסרטונים, כל הדברים האלו שנכנסים לתוך הפשיעה ברשת, שהם לא פדופיליה.

<אתי בצר: בואו נתקדם.

<אתי בצר: אני רוצה להכיר לכם את מוקד 105, אבל לפי זה, רויטל, אני רוצה לספר לכם שלושה דברים שעשינו אנחנו בשנה האחרונה מעבר לזה שבנינו את היחידה והרמנו אותה וגייסנו אנשים והכשרנו אותם.

<אתי בצר: אני רוצה לספר לכבוד היושב ראש ולכולם על שלושה אירועים שטיפלנו בהם כדי ללמד את האנשים שלנו איך אנחנו אמורים לעבוד.

<אתי בצר: קיבלנו חומרים על בחור בשם גיא שבו.

<אתי בצר: עלו חומרים שלו שהוא מוכר באינטרנט ל-19 מדינות, תמונות פדופיליות של הילדה שלו בת ה-4.

יעקב מרגי: זה מקרה שפורסם, אני חושב.

<אתי בצר: נכון.

<אתי בצר: הגענו לבחור, חקרנו אותו, התחלנו להגיע לחומרים ובסופו של דבר אני חייבת להגיד שהוא קיבל עד תום ההליכים.

<אתי בצר: הבחור הזה שלח חומרים מזעזעים שלו מבצע בבת שלו בת ה-4, מעשים פדופילים, וסחר בחומרים האלו.

<אתי בצר: הוא קיבל תום הליכים וכרגע הוא עצור.

<אתי בצר: אני יכולה לספר על חברת הכנסת שאשא ביטון שהעבירה שאילתה לשר ארדן וביקשה שנבדוק מה קורה באתר של 247, וווצ'מי שהיה באילת.

<אתי בצר: אנחנו קיבלנו את השאילתה הזאת, התחלנו להפעיל תכנים מודיעיניים.

<אתי בצר: רכשנו מנוי, נכנסנו והתחלנו לצפות בחומרים שעלו ברשת.

<אתי בצר: אחרי שהבנו שמדובר בכמה אנשי עסקים מאילת ששילמו כסף למשפחות קשות יום על מנת שיציבו מצלמות בבתים שלהן, ומה שבאמת הכעיס אותנו זה ששמו מצלמות בחדרים של הילדים.

<אתי בצר: ילדה בת 11 הייתה שם וילדים בני 14.5 שבמהלך הצילומים ראינו גם מעשים מגונים בילדה בת 11, גם את ההורים משדלים את הילדה שבאים להסריט אותה לסרטים פורנוגרפיים, את הילדה שלהם.

<אתי בצר: גם ראינו התעללות מינית מאוד קשה ואז החלטנו שאנחנו עוצרים הכול.

<אתי בצר: אני ירדתי עם כל היחידה שלי.

<אתי בצר: רויטל לא מקשיבה לי בחלק הכי חשוב.

<אתי בצר: ירדנו כל היחידה, יחידה 105, לאילת.

<אתי בצר: ביצענו מעצרים, עצרנו את האנשים, לקחנו את האנשים.

<אתי בצר: הרווחה הייתה שותפה איתנו, החינוך היה שותף איתנו.

<אתי בצר: החינוך בא ועשה בתוך בית הספר עשייה.

<אתי בצר: הרווחה חקרה את הילדים.

<אתי בצר: הוצאנו את הילדים למשפחות קלט.

<אתי בצר: הילדים היום נמצאים בטיפול.

<אתי בצר: אנחנו עובדים.

<אתי בצר: יש עוד הרבה אירועים שאני לא אשתף אתכם כאן, שלא מגיעים לפתחיכם אבל אנחנו עושים ועובדים.

יעקב מרגי: יש פעולות אקטיביות.

<אתי בצר: כן, פעולות אקטיביות לצד הבניה וההקמה.

<אתי בצר: עכשיו אני אגיע לדבר המרכזי שכולם מחכים לו, למוקד 105 שהולך להיפתח מחר בעזרת השם, ואני אסביר קצת על המערך הזה של המוקד.

<אתי בצר: למוקד יש מפקדת.

<אתי בצר: בתוך המוקד הזה, כמו שאתם רואים, גם כאן כל המשבצות החומות זה אנשי משטרה וכל המשבצות הלבנות זה השותפים, הדסק שותפויות, השותפים שלנו.

<אתי בצר: יש לנו בתוך המוקד כמו בכל משל"ט במשטרת ישראל, מפקדי יחידות.

<אתי בצר: זה יעבוד במתכונת של 24/7 לא בתחילת דרכו, אלא בהמשך.

<אתי בצר: כרגע אנחנו מוקד בהרצה עם ניסוי וטעייה, תיכף אנחנו נדבר על זה, כשלצד המוקד אני אראה לכם איך הוא נראה.

<אתי בצר: הנה, ככה הוא נראה.

<אתי בצר: אני אפילו שרטטתי לכם את זה כדי שתראו איך זה יראה.

<אתי בצר: אם אתם יכולים לראות, זה לא מצביע, אבל יש את המוקדנים, אנשי המשטרה, כשמאחוריהם יש דסק שותפויות של משרדי הממשלה, משרד הרווחה, משרד החינוך, משרד לביטחון פנים, משרד המשפטים ומשרד הבריאות.

<אתי בצר: יש שולט ויש אנשי מודיעין.

<אתי בצר: אני חוזרת חזרה ואני רוצה להסביר לכם איך המוקד הזה הולך לפעול.

<אתי בצר: הפעילות שלו בהמשך תהיה 24/7.

<אתי בצר: הוא יקבל דיווח, מידע, טיפול וסיוע בדגש על רב תרבותיות.

<אתי בצר: אני חייבת לציין שבגיוסים שלנו יש לי שוטרים מהמגזר הערבי, יש לי שוטרים אתיופים דוברי אמהרית, צרפתית, רוסית, ספרדית, אנגלית וכל מה שאתם רוצים.

<אתי בצר: אין לי את כל היכולות של האנשים האלו - - -

יעקב מרגי: יש לך שוטרים יוצאי העדה האתיופית.

יעקב מרגי: הם לא אתיופים.

<אתי בצר: יוצאי העדה האתיופית.

<אתי בצר: אני יודעת, כבודו, שאתה הרצת את חג הסיגד בכנסת.

<אתי בצר: כבוד גדול.

יעקב מרגי: יחד עם השר אורי אריאל.

<אתי בצר: יש לי כאן אתיופי שהביא לנו מהמטעמים של העדה שלו ביום הזה, אז כבוד גדול.

<אתי בצר: יש לנו רב תרבותיות ורב מגזריות בתוך המוקד שלנו.

<אתי בצר: אנחנו בשת"פ ובתיאום בין-משרדי.

<אתי בצר: אנחנו גם מתאמנים.

<אתי בצר: אני חייבת להגיד שאנשי משרד החינוך, יושבת כאן תמי שהיא הנציגה הבכירה של משרד החינוך, והאנשים שלה היו שותפים איתנו בקורסים המשטרתיים שהכנו במיוחד לטובת המערך הזה.

<אתי בצר: רועית כאן הכינה הכשרה.

יעקב מרגי: מי אמר שמשרדי הממשלה לא יודעים לדבר בינם לבין עצמם?

<אתי בצר: יודעים.

<אתי בצר: הם היו שותפים איתנו ועברו איתנו והם עוברים איתנו את אימוני ההקמה וכל מה שצריך.

<אתי בצר: אנחנו ניתן מענה קו ראשון, דיברתי על זה, על ידי השוטרים שעברו הכשרה.

<אתי בצר: אנחנו נקבל פניות במגוון אמצעים באופן מדורג, לצערי בתחילה, למרות שהקטינים היום הם רק מי שיודע/יודעים לטפל בצורת צ'ט, לתקשר.

<אתי בצר: כרגע מבחינה טכנולוגית אנחנו נקבל רק ב-105 ואני מאמינה שבמהרה נשודרג ליכולת גם לטפל בהם דרך, אפליקציות, אתר אינטרנט שעומלים עליו עכשיו, דואר אלקטרוני ורשתות חברתיות.

יעקב מרגי: צריך להגיע למצב של כפתור אדום, זמין.

<אתי בצר: נכון.

<אתי בצר: גם על זה עובדים.

<אתי בצר: יש את המטה שעומל על כך, עובד על אופציה טכנולוגית שתהיה לנו ביחידה.

יעקב מרגי: ברגע שיהיה כפתור אדום זמין, תאמיני לי שייקום המחוקק שישים את זה כחובה ברוב האפליקציות.

<אתי בצר: הלוואי.

<אתי בצר: עובדים גם על אפליקציה שתהיה זמינה להורים וילדים להוריד בסמרטפון.

<אתי בצר: כרגע מנ"ט עובדים על זה במשטרה.

<אתי בצר: כשילד נפגע והוא רוצה לדווח, הוא יוכל להיכנס דרך האפליקציה, למלא טופס קצר עם כמה שדות ולשגר את זה אלינו.

<אתי בצר: זה ייקח קצת זמן, אבל גם עומלים על זה במשטרה.

<אתי בצר: בואו נתקדם.

<אתי בצר: זה המבנה כמו שהראיתי לכם.

<אתי בצר: אני מזמינה את כולכם לבוא ולבקר אצלנו כדי שתחוו את האירוע האמיתי.

<אתי בצר: אנחנו מצפים לקבל שלושה צירים מרכזיים של פניות:

<אתי בצר: פניות חירום שיהיו בנושא אובדנות ופניות חירומיות שקורים עכשיו לילדים, פניות משולבות משטרתיות-אזרחיות ופניות אזרחיות.

<אתי בצר: זה מה שחדש במוקד הזה.

<אתי בצר: בואו נתחיל מפניות החירום.

<אתי בצר: פניית החירום זה כשילד יביע רצון אובדני והוא יעלה את זה דרך הרשת.

<אתי בצר: הוא יגיע אלינו למוקד, יקלוט אותו מוקדן.

<אתי בצר: המוקדנים האלו קיבלו הכשרה של הכלה ויכולת מו"מ.

<אתי בצר: נמצא כאן איתי עמרי מיחידת המו"מ המשטרתית.

יעקב מרגי: אתם אומרים ראשי תיבות.

יעקב מרגי: אמרת מנ"ט קודם.

<אתי בצר: מנ"ט זה מרכז טכנולוגי של המשטרה.

<אתי בצר: מו"מ זה משא ומתן.

<אתי בצר: אנשים שמביעים רצון אובדני, אז המו"מ, הוא מכשיר את האנשים האלו.

<אתי בצר: המוקדנים שלנו קיבלו הכשרה ייעודית ליכולת לנהל מו"מ למשל אם ילד יוצר קשר, לא משנה אם בצ'ט או שהוא - - -

יעקב מרגי: התוכנית הלאומית למניעת אובדנות, אתם מחוברים אליה ?

<אתי בצר: כן, גם אליה אנחנו מחוברים.

יעקב מרגי: עבדכם הוא יו"ר השדולה של - - -

<אתי בצר: מעולה.

<אתי בצר: הוא מביע רצון אובדני, המוקדן שלנו צריך להכיל את האירוע, להתחיל לנסות להניא את הילד מהביצוע.

<אתי בצר: במקביל אנחנו מעלים לאותה שיחה את משרד הרווחה, את משרד החינוך ואת כל האנשים הרלוונטיים על מנת לאתר את המיקום של אותו קטין ולהגיע אליו במהרה ולבצע קודם כול הצלת חיים של אותו קטין, כשאחרי זה אנחנו לא סיימנו את הטיפול.

<אתי בצר: הוא יועבר לטיפול גם על ידי הרווחה, גם בשיתוף הורי הקטין וגם על ידי משרד החינוך, כי זה דברים שחשובים לדעת.

<אתי בצר: הטיפול הפלילי המשולב, נורא חשוב לדעת שאין טיפול פלילי שהוא לא משולב גם אזרחית.

<אתי בצר: אם ילדה באה ויוצרת איתנו קשר ואומרת שהחבר שלה בעקבות זה שהיא אמרה שהיא רוצה לעזוב אותו, מאיים עליה שהוא ישלח לאינסטגרם, יעלה איזשהו סרטון ל-story ובו הוא יעלה תמונות אינטימיות שלה ושלו, והילדה מדווחת או באה להתלונן אצלנו, אז ברור לנו שזה לא רק אירוע פלילי שאנחנו נחקור את הילד ונבקש הסרת תכנים של האירוע הזה, אלא גם נצטרך לערב את המשרדים השותפים, כי הילדה הזאת בקלות יכולה גם להגיע למקומות אחרים וצריכים לעשות פעילות בית ספרית בתוך האירוע.

רויטל סויד: את יכולה לחדד?

רויטל סויד: כי בסוף באמת הפלח של החירום הוא מאוד חשוב ולא צריך אפילו להרחיב על זה.

<אתי בצר: על האירוע המשולב.

רויטל סויד: בדיוק.

רויטל סויד: בואי נדבר על המקרים שבאמת אנחנו יודעים שבהם בני הנוער נתקלים כשהם פוגעים אחד בשני, בין במודע, בין בלא מודע, בין אם זו עבירה על חוק הסרטונים, בין אם לא.

<אתי בצר: אני אפרט.

רויטל סויד: איך מתנהלים במקרה הזה להיכנס ממש לנוהל עבודה יעיל ומהיר?

<אתי בצר: אני אפילו אראה לכם את זה, איך אני מאמנת את האנשים שלי ועושה אימון הקמה לעשות את זה.

<אתי בצר: מקבל המוקדן את האירוע.

<אתי בצר: מתקשרת אליו ילדה ואומרת לו, אני חייבת עזרה, פגעו בי, בין אם זו עבירה חברתית סו קולד, "שיימינג" או booling, פתחו קבוצת וואטסאפ או בין אם זו עבירה כרגע שהיא גם פלילית.

<אתי בצר: אותו מוקדן מכיל את האירוע.

<אתי בצר: נניח שמדובר כרגע באירוע "שיימינג" שפתחו על הילדה הזאת קבוצת וואטסאפ והם מקללים אותה ומגדפים אותה בתוך הקבוצה הזאת ועושים כל מיני מעשים לא נעימים.

<אתי בצר: אותו מוקדן מתחיל לתשאל את הילדה, הוא קיבל הכשרה, האם ההורים יודעים, האם מישהו מבית הספר יודע, מה השם שלך, מה הטלפונים, באיזו קבוצה, מי אחראי בקבוצה, כדי לקבל את כל היכולות - - - ואז הוא מקבל את כל האירוע, לוקח את כל הפרטים ואז מעביר את האירוע במערכת משותפת שיש לנו, לכל המשרדים.

<אתי בצר: אתם רואים את הדסק מאחור, של משרדי הממשלה.

<אתי בצר: יש לנו מערכת משותפת שכולנו שותפים בה.

<אתי בצר: האירוע הזה נצבע בצבע צהוב, הוא עובר לדסק של משרדי הממשלה.

<אתי בצר: יש לנו בחורה בשם אביטל לייבה שהיא מנהלת את כל דסק השותפויות.

<אתי בצר: היא באה מהמשרד לביטחון פנים.

<אתי בצר: הבנות של החבר'ה של משרד החינוך, של תמי, מקבלות את האירוע ובעצם הן צריכות ליצור קשר דרך המפקחות שלהן לתוך בית הספר שבו בוצע האירוע ולהתחיל טיפול חינוכי.

רויטל סויד: הצבתם יעדים של זמנים למשרד החינוך לטיפול?

<אתי בצר: לגמרי כן.

<אתי בצר: גם אירועים שהם פליליים משולבים וגם אירועים שהם אזרחיים, אנחנו נותנים להם מענה.

<אתי בצר: אנחנו עובדים על נוהל הפעלה.

<אתי בצר: אני חייבת לציין כאן שהכול חדש.

<אתי בצר: זה ניסוי וטעייה.

<אתי בצר: אנחנו נעבוד, נראה איך הדברים עובדים.

<אתי בצר: אנחנו נעשה fine tuning ונתאם את עצמנו בהתאם לטובת הקטין.

<אתי בצר: טובת הקטין עומדת בראש מעייננו וזה מה שאנחנו רוצים לעשות.

<אתי בצר: עוד משפט אחד שנורא חשוב, כי אני מסתכלת על העתיד.

<אתי בצר: אני רוצה לדעת מה היעדים והאתגרים, שאחרי שאני אעזוב להקים את היחידה הזאת, מה אני אוריש לבא בתור אחריי, אז הבא בתור אחריי יצטרך לדעת שהוא צריך להכין שיתוף מידע בין הרשויות.

יעקב מרגי: נמצא איתנו השר כפי שהודעתי.

יעקב מרגי: אנחנו מקדמים בברכה כמובן את השר ומודים לו על שראה חשיבות ובא לדיון.

יעקב מרגי: באת בשלב הכי נכון, כי הם עומדים לקבל את חוות הדעת שלי על תוכנית מאו"ר.

גלעד ארדן: באתי להודיע להם שכבר לא קוראים לה מאו"ר.

<אתי בצר: אנחנו יודעים.

<אתי בצר: אנחנו לא רצינו לגלות.

<אתי בצר: האתגרים שעומדים בפני המערך הזה, שחשוב שנשים גם אתגרים שנכבוש אותם בעתיד, זה שיתוף המידע בין הרשויות, פעילות מול כלל המגזרים, המגדרים ורב תרבותיות, למצב את המערך הזה כגורם מקצועי לאומי שייפנו אלינו, שהדבר הבא יהיה מערך מאו"ר.

<אתי בצר: ממשקים עם המערך הפרוס המשטרתי, תאום ושילוביות עם כל הגורמים, וכמובן שאי אפשר להתעלם מהחדשנות הטכנולוגית שבאה עלינו כל יום.

<אתי בצר: עד כאן דבריי.

<אתי בצר: תודה.

יעקב מרגי: אני רוצה לומר, קודם כול תודה רבה על הסקירה, אני חושב המעמיקה, מקיפה.

יעקב מרגי: אני חושב שזה עונה לאתגרים שבאמת מציבה לנו הטכנולוגיה המתפתחת.

יעקב מרגי: דרכם של זרועות הביטחון, שהם תוך כדי הליכה, ואני מאמין שזה משחק שוטרים וגנבים, מצאתם פתרון עכשיו, יכול להיות שהחכמים כבר יעקפו גם את זה ואנחנו צריכים להיות ערוכים.

יעקב מרגי: אני חושב שזה מערך הגנה חשוב מאוד.

יעקב מרגי: הרשת הפכה להיות קו קדמי בנושא הזה של הפשיעה, עם כל היתרונות שיש לה, ואני שמח שמשטרת ישראל לקחה את זה קדימה ויושבת על זה.

יעקב מרגי: הרבה דיונים קיימנו כאן בשנים האחרונות, גם בוועדת החינוך וקודם בקדנציות אחרות.

יעקב מרגי: הזכרתי שב-2003 בקדנציה הראשונה שלי, כל סוגיית הרשת והסייבר, היחידה הכילה שני שוטרים.

יעקב מרגי: בסוף הקדנציה באו והשתבחנו בוועדת מדע שהגענו ל-11 שוטרים.

יעקב מרגי: היום זה מאות, וטוב שכך, וגם מחקר, פיתוח, היחידה שעושה סקרים, אני חושב שזה דבר נכון.

יעקב מרגי: טוב מאוד וחשוב שהציבור ידע שזה קיים.

יעקב מרגי: אני חושב שאתם צריכים לעבוד גם כמו שעושים זאת, גם עם הסברה ולוחמה פסיכולוגית גם בקטע הזה.

יעקב מרגי: ברגע שעברייני הרשת ידעו שנעשית עבודה, זה יהיה גורם מרתיע ואני חושב שכמה שנציל, זה דבר חשוב.

יעקב מרגי: מכובדי השר, אני אתן ליעקב פרי שהתאפק כל הדיון.

יעקב מרגי: מנהלת הוועדה שלי, יש לה סף רגישות גבוה לעברית.

יעקב מרגי: שילוביות, תשנו את המילה, קחו את המילה שילוב.

יעקב מרגי: בצבא, אמרתי לה, היא שכחה איך היא הייתה חיילת, אבל לצבא ולמשטרה יש שפה מיוחדת משלה.

יעקב מרגי: בבקשה, יעקב פרי.

יעקב פרי: אני מבקש קודם כול בהחלט לשבח אותך.

יעקב פרי: המצגת הייתה בהירת עיניים ואני רוצה כמובן לאחל לך, למשטרה, לכולנו, הצלחה.

יעקב פרי: ברשותך או ברשות

יעקב פרי: כם שתי שאלות או שתי הערות.

יעקב פרי: אני אעשה את זה מאוד קצר.

יעקב פרי: אחת, כבר התחלת להתייחס, ניצב סיסו, לעניין של המיומנויות הטכנולוגיות.

יעקב פרי: אנחנו יודעים שמערך כזה, כמה שהוא לא יהיה פרוס, כמה שהוא לא יהיה מאורגן, אם אין אנשים שיכולים להתגבר על התחכום היום ברשתות החברתיות, בטוויטר, בסטורי, בפייסבוק, בכל המעשיות האלה, ולדלות משם באופן יזום חומרים, אז חלק מהאפקטיביות של המערך הזה לא יהיה ממש אפקטיבי.

יעקב פרי: אני רוצה לשאול עד כמה אתם מתגברים על הקשיים הטכניים.

יעקב פרי: השאלה השנייה היא שאלה שאולי תעלה פה בדיון, אבל היא הייתה לטעמי חסרה אפילו באזכור במצגת שלך.

יעקב פרי: אני רוצה לשאול כחבר כנסת האם אתם מצוידים בארגז כלים חוקתי או תקנותי שמאפשר לכם לפעול לאכיפה?

יעקב פרי: אין לי בכלל ספק שחסרים דברים, אבל האם הכלים שעומדים היום לרשותכם כמשטרה כגוף אוכף, כגוף שומר חוק - - -

יעקב מרגי: בכלל המשטרה, לאו דווקא למערך מאו"ר.

יעקב מרגי: כמחוקקים, נתנו להם.

יעקב פרי: אנחנו מדברים פה על מאו"ר.

יעקב פרי: האם יש לכם ארגז כלים מספק או שאתם צריכים עוד חקיקה, אתם צריכים עוד תקנות או אתם צריכים עוד ארגז כלים שיאפשר לכם להיות יותר אפקטיביים?

יעקב פרי: תודה.

יעקב מרגי: תודה.

יעקב מרגי: כבוד השר.

גלעד ארדן: תודה אדוני היושב ראש.

גלעד ארדן: היה חשוב לי להגיע לכאן רק בשביל באמת לתאר לחברי הוועדה ולך במספר מילים קצר, ואני בטוח שהדברים הוצגו כאן בהרחבה, אבל באמת לדבר קצת על הזווית הציבורית.

גלעד ארדן: בסופו של דבר אמון הציבור הוא המבחן המרכזי, לא כותרת כזו או אחרת, כי באופן טבעי תקשורת יכולה לתת רק תמונה מאוד שטחית, אולי מעוותת של המציאות, בעיקר בארגון כמו משטרה שמונה עשרות אלפי שוטרות ושוטרים שכל אחד מהם מקבל החלטות רבות בכל יום.

גלעד ארדן: בעשרות אלפי ההחלטות הללו ביממה קורים המון דברים טובים למען הציבור.

גלעד ארדן: ניצלים חיים ואנשים חסרי הגנה מקבלים הגנה, אבל הציבור לא יודע משום אחת מהפעולות הללו, וכשיש איזושהי טעות או תקלה, הפוקוס כמובן התקשורתי הוא על אותה טעות ותקלה, לכן אנחנו צריכים להתעלם מהשיח הזה או מהשיח השטחי הזה ולנסות לחפש איפה המשטרה לא נותנת מענה אמיתי באמת לבעיות שמעסיקות את הציבור.

גלעד ארדן: זה מה שמנחה אותי כשר לביטחון פנים מהיום הראשון ולכן החלטתי להתמקד בכמה תחומים מרכזיים שגיליתי שהמענה שלנו כמשרד, כמשטרה, לבעיות שבאמת מעסיקות את הציבור ואת הביטחון האישי שלו, אין מענה מספיק טוב, אז עסקנו בחיזוק ירושלים, לא ארחיב פה, ועסקנו בנושא של החברה הערבית, דיברתי על זה עכשיו בוועדת הפנים.

גלעד ארדן: נושא שלישי שבלט בכל הסקרים שהמשרד עשה, ואני לא יודע אם הנתון הזה נמסר כאן, הבריונות והאלימות ברשת והסכנות שהנוער והצעירים שלנו והילדים נחשפים, זה אחד משלושת הנושאים המרכזיים שמעסיקים היום את הציבור בישראל.

גלעד ארדן: אנחנו הרי שומעים כל הזמן על הפרשיות והמקרים הנוראיים של ניצול מיני, של ניצול לרעה של קטינים, ופה כפי שאתה אמרת, זה כמובן לא שייך רק לנושא של קטינים או ילדים ונוער.

גלעד ארדן: כל המעבר של פשיעה מהמרחב הפיזי למרחב הקיברנטי זאת תופעה כלל עולמית, אבל במדינת ישראל שבה אחוז החדירה של המכשיר הזה, עם כל יתרונותיו וחסרונותיו, אחוז החדירה הוא הכי גבוה בעולם, ואנחנו גם קראנו, לאחרונה ראיתי מחקרים על כמה שעות הילדים שלנו נמצאים מול מסכים.

גלעד ארדן: לי יש מאבק יום-יומי גם כן כמו רוב הורים במדינת ישראל על ההגבלה של זה.

גלעד ארדן: יש יתרונות וכמובן יש גם הרבה מאוד סכנות, אבל למעשה הילדים שלנו נמצאים היום שעות ארוכות ביממה במרחב שהוא לא מספיק מוגן.

גלעד ארדן: הוא פשוט לא מספיק מוגן אל מול הסכנות לנפש הרכה שלהם, לא רק לנפש, אלא בסוף זה עלול להגיע גם לגוף שלהם ופה היה צורך לעשות מעשה ולא בהיקפים קטנים, לא עוד איזשהו משהו קטן.

גלעד ארדן: דרך אגב, זה עוד הוצף לי בזמנו על ידי אגף החקירות והמודיעין, הבעיה הזו שמתגלגלת מקדנציה לקדנציה ולא מקבלת מענה מיטבי.

גלעד ארדן: פה כפי שאמרת, היחידה הזו יחד עם המערך שהוא מערך בהובלת המשרד לביטחון פנים, אבל כולל בתוכו גם את השותפים שלנו, את משרדי הממשלה האחרים, משרד המשפטים, משרד החינוך, משרד הרווחה, משרד הבריאות, השלטון המקומי, הוא מערך באמת, אני חושב, היסטורי בהיקפים שלו.

יעקב מרגי: בדרך כלל אנחנו בוועדות מלינים על כך שמשרדי ממשלה לא יודעים לדבר אחד עם השני ופה ציינתי שהשיח הזה מתקיים.

גלעד ארדן: אפשר עוד להאיץ את תהליכי הקליטה.

גלעד ארדן: במשרד הרווחה עוד לא נקלטו העובדים שצריכים לשבת במערך, וחינוך כבר מתקדם.

גלעד ארדן: אני עושה כל הזמן דיוני סטטוס, אבל באמת חשוב לי שחברי הוועדה יבינו שכוועדה שעוסקת בחינוך בגיל הצעיר, יש פה מהפכה בהיבט הזה שגם משרדי הממשלה שותפים יחד לתת פתרון הוליסטי בעצם לכל הבעיות שמעסיקות את הילדים, הנוער וההורים בהקשרים הללו.

גלעד ארדן: לא כל דבר צריך להיגמר בחקיקה פלילית ולכן זו לא רק יחידה משטרתית מובילה שמחוברת לכל היכולות המתקדמות של משטרת ישראל של להב, היא יושבת הרי בתוך להב תחת אגף החקירות והמודיעין, אלא היא גם מקבלת את הידע ואת התשומות ממשרדי הממשלה השותפים, כל אחד עם הידע המקצועי שלו ועם היכולת שלו לתת מענה לבעיה הזו.

גלעד ארדן: המוקד יתחיל הרצה מסוימת מחר למעשה, רק בחלק משעות היממה, אבל השאיפה היא כבר לפני פסח או מייד אחרי פסח להשיק את כל המערך הזה עם מספר חירום שהוא למעשה אותו דבר כמו מוקד 100, רק 105- 24 שעות ביממה.

גלעד ארדן: אנחנו מכינים, והקצאתי לזה גם תקציב לקמפיין ארצי בכל המדיות וכלי התקשורת כדי שהציבור כולו ייחשף.

גלעד ארדן: תודה רבה.

גלעד ארדן: בבקשה, חברת הכנסת.

רויטל סויד: אני חייבת לצאת לנשיאות.

רויטל סויד: אני רוצה לומר משהו שאמרתי עוד לפני שנכנסת.

יעקב מרגי: ציינתי לו זאת.

רויטל סויד: השר היחיד, ואני אומרת את זה, אמרתי לך את זה כבר בעבר, אמרתי לך את זה כבר גם בהשקה ואני אומרת את זה עכשיו שוב.

רויטל סויד: השר היחיד שהבין את המשמעות של אלימות, בריונות, "שיימינג" ברשת ובאמת נקט יוזמה מ-day one של הממשלה הזו, זה אתה, השר.

רויטל סויד: כל הכבוד על זה.

רויטל סויד: זה חולש על עוד משרדים.

רויטל סויד: אתה הובלת את זה ויש לברך על כך.

רויטל סויד: הרי השקנו את זה לפני שנה, ונאוה מגיעה באמת בשם המערך לכל דיוני השדולה כבר שלוש שנים.

רויטל סויד: הייתי קצת מופתעת שזה עוד לא יצא לפועל.

גלעד ארדן: תעשו פעם דיון מעקב בכנסת, למה נושאים של הממשלה לא מתקדמים מספיק מהר, אתם תהיו המומים.

גלעד ארדן: למשל, אני אתן לך דוגמא.

גלעד ארדן: לקח פה כמה חודשים עד שהחשב הכללי אישר לנו לחתום על חוזה שכירות למשרדים החדשים של היחידה, בגלל פער של שישה שקלים למטר, שהוא לא הסכים.

גלעד ארדן: לא ביקשנו תקציב.

גלעד ארדן: התקציב הוא שלנו, שיהיה ברור, אבל כיוון שמינהל הדיור הממשלתי לא שחרר את המשטרה מהאישורים שלו, בשונה מצה"ל, שב"כ, שעוסקים בביטחון והם לא צריכים את זה לדיור הממשלתי, אז אני נותן לך דוגמא איך משרדי ממשלה תוקעים אחד את השני ביישום של דברים, ואם לא הייתי עושה על זה דיוני סטטוס עם המפכ"ל, עד היום גם לא היה את העניין.

רויטל סויד: טוב, בסדר, כבר שיבחנו אותך.

יעקב מרגי: זו נחלתם של כל השרים.

רויטל סויד: לא, זה נורא, כי אתם כל כך פעילים ומדברים על המערך.

רויטל סויד: אני הייתי בשוק עכשיו שהבנתי.

<נאוה כהן אביגדור: זה גם מאוד מורכב ונעשית פה פעולה באמת בהובלת השר מיום כניסתו לתפקיד, בצורה מעוררת השתאות על ידי כולם.

<נאוה כהן אביגדור: זה מורכב, זה משרדים, זה משפטי.

יעקב מרגי: זה תקנים.

יעקב מרגי: הכול ביחד.

רויטל סויד: אחת הנקודות, כי בסוף כל מי שיושב פה בשולחן עוסק בנושא הזה ומבין את המורכבות גם של לרוץ אחרי הטכנולוגיה.

רויטל סויד: התחלנו את זה בפייסבוק, היום אנחנו כבר צריכים להיכנס לקבוצות ווטאסאפ שהן כל כך לא נגישות והן לא מול מעצמות התקשורת שעוד איכשהו מתקשרות היום עם משרד המשפטים, עם המשרד לביטחון פנים, אבל אני חושבת שהדבר החשוב ביותר להבין זה איך אנחנו מעבירים גם לקורבנות, גם למקרבנים, שזה בעיקר ילדים ובני נוער, את העובדה שהכתיבה הזו היא כתיבה פסולה, פוגענית.

רויטל סויד: הם לא מבינים את זה.

רויטל סויד: מה שאנחנו כמבוגרים מבינים, הם היום לא מבינים.

רויטל סויד: לצערי הרב אתם כמשרד לביטחון פנים ומשטרה צריכים לשלב פה זרועות, להיכנס במקומות שהם ממש לא פליליים, להבין שזה לא פלילי ולהיכנס עם משרד החינוך.

רויטל סויד: ישבתי גם עם השר בנט לפני שנתיים כדי שיכין מערך לאומי, וגם אתכם לפני שנה, עם המנכ"ל אבוהב.

רויטל סויד: לצערי הרב הדברים קצת פחות הולכים מהר במשרד החינוך, אבל התובנה היא שבכל בית ספר מכיתה א' צריכה להיות הבנה גם לעובדה שיש את מערך מאו"ר שייתן היום נגישות ובאמת לא לדברים פליליים, אלא לדברים של מה שנקרא, בין אדם לחברו וגם במובן בזה.

רויטל סויד: אני מתנצלת שאני צריכה ללכת, יש לנו נשיאות.

יעקב מרגי: תודה רבה.

יעקב מרגי: עורכת דין איילת, בבקשה.

<איילת רזין בית-אור: צהריים טובים, איילת רזין בית-אור, היועצת המשפטית של איגוד מרכזי הסיוע לנפגעות ונפגעי תקינה מינית.

יעקב מרגי: ברשותך, ניצב סיסו והשר, אני רוצה לומר לכם, יש עוד פרויקט אחד שלא קשור לאלימות ברשת, עם הפנים לקהילה, שכחתי את השם של המיזם הזה, שזה נערים עם עבירה פלילית.

<גדי סיסו: אי הפללה.

יעקב מרגי: הם מגיעים אלינו לכאן.

יעקב מרגי: הפכתי להיות הח"כ המבוקש שלהם שמדבר איתם בגובה העיניים ומחדיר בהם תקווה.

יעקב מרגי: זה פרויקט שאני חושב שהוא אדיר, לקחת את אותם נערים ולתת להם הזדמנות ולדחוף אותם כלפי מעלה.

יעקב מרגי: פרויקט מיל"ה.

יעקב מרגי: בבקשה.

<איילת רזין בית-אור: אני רוצה להתייחס לנתונים של הדוח של איגוד מרכזי הסיוע בהקשר הזה.

<איילת רזין בית-אור: ב-2016 מתוך 48,000 פניות שהגיעו למרכזי הסיוע, כ-10,600 מהן הן פניות חדשות.

<איילת רזין בית-אור: מתוך כלל הדיווחים החדשים שהגיעו, 5% מהבגירים דיווחו על עבירות מחשב ברשת, שזה כולל פרסום תמונות, מידע וחשיפה לפורנוגרפיה.

<איילת רזין בית-אור: מתוך בני הנוער כמעט 10% דיווחו כי הם נפגעו מעבירות של פרסום תמונות ומידע.

<איילת רזין בית-אור: זה אומר שבעצם המגרש הזה הוא מופקר.

<איילת רזין בית-אור: אני מתייחסת לנתונים משנת 2016.

<איילת רזין בית-אור: אני מקווה שהדוח שלנו שיתייחס לנתונים של 2018, דהיינו עוד שנתיים, ישקף תמונה אחרת לגמרי.

<איילת רזין בית-אור: השר אמר שהוא יכריז על שם חדש, אז פספסתי?

<קריאה: לא, הוא עוד לא הכריז.

<קריאה: המערך הלאומי להגנה על ילדים ובני נוער ברשת, כרגע.

<איילת רזין בית-אור: המערך שאת בראשו הוא מערך חשוב, מבורך ומשמעותי.

<איילת רזין בית-אור: הזירה הזו פרוצה.

<איילת רזין בית-אור: ניסיתי לחשוב למה בני נוער היום חשופים כל כך לעומת מה שאנחנו, אני הייתי.

<איילת רזין בית-אור: ההבדל המשמעותי הוא שאם פעם אנחנו היינו מצליחים להציץ לעולם המבוגרים, ידענו שאנחנו בעולם המבוגרים, מקום שאנחנו לא אמורים להיות בו, יכולנו לסגת אחורה.

<איילת רזין בית-אור: כאן המידע, אין לי דרך אחרת להגדיר את זה - - -

יעקב מרגי: אנחנו המבוגרים לא מצליחים להיכנס לעולמם של הילדים.

<איילת רזין בית-אור: נכון, אבל המידע הזה פשוט מופיע להם, תוקף אותם.

<איילת רזין בית-אור: אי אפשר לחמוק ממנו.

<איילת רזין בית-אור: הוא בכל מקום ואנחנו חייבים לתת להם כלים, לילדים, לבני הנוער, לדעת לחסום את זה, לדעת לזהות שיש בעיה.

<איילת רזין בית-אור: זה רק טריגר כמו שאנחנו אומרים.

<איילת רזין בית-אור: זה החלק באמת של החינוך.

יעקב מרגי: תודה.

<איילת רזין בית-אור: רגע, רק את השאלה.

<איילת רזין בית-אור: קודם התפרצתי, אז עכשיו אני אשאל על דרך המלך.

<איילת רזין בית-אור: השאלה הייתה, ואני חושבת שזה מאוד משמעותי בפרט שמדובר בבני נוער וילדים, האם יש אפשרות פנייה ודיווח אנונימי?

<איילת רזין בית-אור: אני חושבת שחלק משמעותי מהפונים עלול להירתע מחשיפת הפרטים.

<איילת רזין בית-אור: השאלה, אם למשל יש אפשרות רק לדווח שאני מבית ספר, נניח תלמה ילין, ושאתם תיכנסו לתוך - - -

<אתי בצר: כן.

<אתי בצר: קודם כול, יש אפשרות כזאת למרות שאת במשטרה, אצלנו במוקד יש את החשיפה של הפרטים של מי שפונה, אבל אם מישהו יבקש רק להתייעץ - - -

<גדי סיסו: החשיפה אוטומטית.

<אתי בצר: החשיפה אוטומטית.

<אתי בצר: חייבים לשים את זה על השולחן כדי לא להתעלם מזה, אבל מי שיבקש להישאר בעילום שם ורק להתייעץ באיזושהי בעיה, אנחנו נוכל לסייע לו ולתת לו את כל הפלטפורמה גם כשוטרים וגם כאנשי מקצוע, חינוך, רווחה וכדומה.

<אתי בצר: נורא חשוב להגיד שאם מתוך הדיווח שלו יעלה שיש פגיעה רצינית בקטין, אנחנו לא נוכל להתעלם ממנה ובתוך חובת הדיווח אנחנו ניכנס לפעולה, אז את זה חייבים לשים על השולחן.

יעקב מרגי: תודה.

יעקב מרגי: משרד החינוך.

<רוני דיין: רוני דיין, מנהל אגף טכנולוגיית מידע, משרד החינוך.

<רוני דיין: אני אחראי על תוכנית תקשוב במערכת ובין היתר על חלק מהתוכנית הפדגוגית שאנחנו מנהלים אותה בכל הנושא של גלישה בטוחה, בעיקר בהיבטים של כל הנושאים של סייבר, טכנולוגיה, הגנה בפני המערכות השונות, ומצד שני כל הנושא - - - למיניו ולסוגיו.

<רוני דיין: כמובן אני רוצה לברך את המשטרה ביום חגה ואת הצוות הגדול של המערך הלאומי החדש שהוקם, שאנחנו שותפים לו.

<רוני דיין: זו הזדמנות פז לומר לשר תודה רבה באמת על כל שיתוף הפעולה הזה ובאמת היכולת שאפשרת לנו להשתלב ולהיות חלק מהמהלך הזה שמוקם.

<רוני דיין: אנחנו רואים במערך הזה תוספת לפעילות החינוכית שנעשית בבתי הספר ואנחנו לא רואים אותה כמשהו שבא להחליף, אלא להיפך, להעצים הרבה יותר ממה שאנחנו בעצם עושים היום, ולתת גם פתרונות בדברים שאנחנו כמשרד לא היינו יכולים לטפל בהם ולעסוק בהם.

<רוני דיין: זו הזדמנות לבשר שמאתמול התחלנו את השבוע הלאומי לגלישה בטוחה.

<רוני דיין: יש עשרות אלפי תלמידים, בכל רגע ורגע נמצאים בשיעורים ובקורסים ובשידורים כאלו או אחרים שאנחנו מעבירים בנושאים שונים עם שוטרים מהמשטרה, עם פרקליטים, עם אנשי תעשייה והייטק שמגיעים לבתי הספר, תוכנית ענפה שמקבלת במהלך השבוע הזה את כל ההיבטים שקשורים להגנת ילדים ברשת.

<רוני דיין: אנחנו רק נשמח להמשיך ולהיות להעצים את היכולות שלנו.

<רוני דיין: הזדמנות זאת לברך את תמי שמונתה כמנהלת אגף והיא שותפה שלנו בתוך המערך.

יעקב מרגי: בבקשה, תמי.

יעקב מרגי: אנחנו מצטרפים לברכות.

<תמי אומנסקי: תודה רבה.

<תמי אומנסקי: שמי תמי אומנסקי ואני מנהלת את תחום החינוך במערך הלאומי.

<תמי אומנסקי: ראשית, לומר שזו זכות גדולה להצטרף למהלך היסטורי.

<תמי אומנסקי: זה באמת מהלך היסטורי.

<תמי אומנסקי: אני שנים במערכת החינוך.

<תמי אומנסקי: אני נציגה של השירות הפסיכולוגי הייעוצי.

<תמי אומנסקי: אנחנו עובדים תמיד באופן מאוד הדוק גם עם המשטרה, גם עם הרווחה, גם עם הבריאות, אבל זו פעם ראשונה שמוקם גוף בין-משרדי במהות שלו.

<תמי אומנסקי: זה מאוד מורכב.

<תמי אומנסקי: אני רוצה לומר שחוויית החיבור ואפילו שמירה על זהות וטשטוש הזהויות שבסופו של דבר אולי לא נדע מי השוטר ומי האזרח, אבל שכולנו נפעל למען הגנה על ילדים ברשת, זאת משימה לאומית מאוד חשובה.

<תמי אומנסקי: אני רוצה לומר שהאתגר הוא מאוד גדול כיוון שכל גוף יודע לעשות עבודה נפלאה, אבל לעשות את העבודה בצורה משותפת, מאוד מורכב, מה גם שאנחנו מדברים על אירועים שהם לא רק אירועים של פשע.

<תמי אומנסקי: אנחנו מדברים לא רק על פדופיליה ולא רק על חירום ולא רק על אובדנות, אנחנו מדברים גם על אירועים אזרחיים.

<תמי אומנסקי: אנחנו מדברים על חרמות, אנחנו מדברים על שפה, אנחנו מדברים על תרבות, וכשעוסקים בתרבות וכשעוסקים בחינוך, אז תהליכים הם ארוכי טווח והם לא פתרון מיידי והם לא בהכרח רק אפליקציה שמסייעת למעקב ולפיקוח על ילדים.

<תמי אומנסקי: יש צורך בדיאלוג עם ילדים.

<תמי אומנסקי: אני רוצה לומר שבמסגרת השבוע הלאומי לגלישה בטוחה, הסלוגן שלנו הוא "לפני כל share חושבים על החבר", וזה בדיוק זה, זאת אומרת, המודעות הזאת שכשאני נמצא ברשת, אני צריך לחשוב מי נמצא מולי ומי עומד מולי.

<תמי אומנסקי: בהזדמנות הזאת אני רוצה לומר שנמצאים איתנו גם נציגי ההורים ששותפים איתנו באופן מלא גם בפעילות בתוך משרד החינוך והולכים להיות לנו שותפים באופן מלא גם בפעילות שלנו בתוך המערך הלאומי.

<תמי אומנסקי: האתגר הוא גדול מאוד בפנינו.

<תמי אומנסקי: יש עדיין כל מיני מורכבויות טכניות ואני מקווה שנצליח לצלוח אותן ושנצא לדרך בצורה מיטבית.

<תמי אומנסקי: תודה.

יעקב מרגי: תודה.

יעקב מרגי: נציגות ההורים.

יעקב מרגי: מר כספי.

<צביקה כספי: בוקר טוב לכולם.

<צביקה כספי: קודם כול אני אגיד את זה, איך אומרים, בשפת אמי, "ברקום שהוד".

<צביקה כספי: אני חושב שאחרי ארבע וחצי שנים שאנחנו קצת נלחמים והופכים הרבה שולחנות בממשלה - - -

יעקב מרגי: מי שלא הבין, הוא אמר "בשעה טובה".

יעקב מרגי: זה לא בתרגום מילולי אחד לאחד.

יעקב מרגי: המשמעות של מה שהוא אמר, זה בשעה טובה.

יעקב מרגי: אפרופו שפות, ועדת החינוך קיימה כאן מספר מפגשים בשפה היהודית הערבית מרוקאית, באידיש.

יעקב מרגי: עכשיו מתקיימת סדרה בשפת הלאדינו ואנחנו התחייבנו לערבית וגם לעברית תקינה.

<צביקה כספי: אני שמח שאחרי ארבע וחצי שנים שאנחנו באמת נאבקים כדי שמשרדי הממשלה יתחילו לדבר בינם לבין עצמם, בא שר שבאמת, איך אומרים, דפק טוב על השולחן והרעיד כנראה הרבה מקומות, והמהלך הזה באמת הולך ומבשיל.

<צביקה כספי: אני מכיר רבים מהאנשים שמנהלים אותו ומצטרפים אליו, ואני ממש שמח שהוא לא עלה.

<צביקה כספי: קודם אמרה חברתנו, למה הוא לא עלה לפני שנה.

<צביקה כספי: אני חושב שגם עכשיו הם עושים תיקונים, ותיקונים נכונים לפני שהדבר הזה החשוב עולה לאוויר.

<צביקה כספי: הם ילמדו את תוך כדי.

<צביקה כספי: המשבצת של ההורים מאוד חשובה כאן.

<צביקה כספי: אני חושב שגם השותפים שלנו במשרד החינוך, עשינו תהליך ארוך של שלוש וחצי שנים, של הבנה ותקשורת והם מבינים כמה אנחנו באמת מנסים והופכים עולמות כדי לשנות תובנות וגם לסייע במקומות שלא תמיד המערכת יכולה לעזור.

יעקב מרגי: כל עוד זה יהיה מבחינת מעורבים ולא מתערבים, הכול יהיה בסדר.

<צביקה כספי: אני רק מעורב, אני לא מתערב.

<צביקה כספי: כשאני צריך להתערב, אני מגיע לבג"צ, אבל אני משתדל שלא, דרך אגב.

<צביקה כספי: אני כן חושב שדווקא השר צריך לתת את הכלים ובאמת את הגיבוי המלא לצוות, חיון, סיסו, אתי, את החברים, את נאוה שעושה עבודת קודש.

גלעד ארדן: ראית שר שלא ייתן לסיסו גיבוי?

<צביקה כספי: איך אמר כבוד היושב ראש?

<צביקה כספי: לא מהצד הזה שאתה מתכוון.

גלעד ארדן: סתם.

יעקב מרגי: יש לו צדדים נוספים חיוביים.

<צביקה כספי: אני חושב שיש כאן צוות שבאמת המעורבות והעבודה הקשה שלהם עד 22:00 ו-23:00 בלילה נושאת פרי.

<צביקה כספי: משפט אחד שאני יכול להגיד בשם כל הפורום, בשם כל המדינה, שכולנו רוצים בהצלחתכם.

<צביקה כספי: שיהיה מוצלח הלאה וגם מחר.

יעקב מרגי: תודה.

יעקב מרגי: רצית להעיר הערה?

<יעל מיטלמן: שמי יעל מיטלמן, אני סגנית ראש מטה המערך, עובדת במשרד לביטחון פנים.

<יעל מיטלמן: עלה פה, גם מפה, וגם הגברת שיצאה, הנושא של מה אתם עושים עם אירוע שהוא לא פלילי, והסברה וחינוך, אז אני אגיד שבתוך מטה המערך שלושת תחומי הליבה שלנו זה הסברה, מניעה וקהילה ומחקר ושיתופי פעולה.

<יעל מיטלמן: המטרה היא באמת ליצור כאן רצף, מענה הוליסטי שלא מתחיל ומסתיים בטיפול באירוע הפלילי אלא עובד קודם כל בעזרת משרד החינוך שיושב פה ובעזרת השותפים האחרים שלנו, שזה רווחה, בריאות ופרקליטות שתעזור גם לקדם חקיקה כדי לפנות לקהילה בכל האמצעים, אם זה דרך מחקרים שיתפרסמו ויהיו שופר, אם זה דרך עבודה בתוך מערכת החינוך ואם זה בכלים אחרים הסברתיים, ובאמת להפוך את השיח גם על דברים שהם לא פליליים, כמו הדברים שאת העלית.

<איילת רזין בית-אור: אני דיברתי גם על פלילי.

<יעל מיטלמן: אז אני אומרת, את דיברת גם על ביוש, דברים מהסוג הזה, להפוך את השיח לרלוונטי ולכזה שיש לו כתובת.

<נאוה כהן אביגדור: וגם באמצעות גופי המניעה של המשרד לביטחון הפנים שפרוסים ברוב הרשויות בארץ ועושים יום-יום עבודת מניעה בשיתוף כל המשרדים הרלוונטיים.

יעקב מרגי: תודה רבה.

מסעוד גנאים: אתה רוצה שאני אברך?

יעקב מרגי: בבקשה.

מסעוד גנאים: בקצרה, באמת.

מסעוד גנאים: העניין חשוב מאוד לפי דעתי, כהורה וכאיש חינוך לשעבר גם וכמי שרואה מה שקורה בשטח.

מסעוד גנאים: זאת מכה.

מסעוד גנאים: זה הצלת חיי אדם.

מסעוד גנאים: יש בני נוער שאיבדו את חייהם בגלל גלישה וצלילה לא נכונה בעולם הזה שהם לא יודעים וגם אנחנו לא יודעים אותו.

מסעוד גנאים: אני הצגתי את הבעיה כהורה, שהילדים שלי מתוחכמים, משודרגים יותר ממני בעולם הזה, לכן צריך להתקדם ובמהירות כדי להציל גם את בני הנוער שלנו.

יעקב מרגי: תודה רבה חבר הכנסת מסעוד גנאים.

יעקב מרגי: הוועדה מודה לשר גלעד ארדן על השתתפותו בדיון ועל החשיבות הרבה שהוא מייחס לתוכנית מאו"ר בפרט ובכלל לעבודת המשטרה.

יעקב מרגי: הוועדה מברכת את קציני משטרת ישראל ובראשה ניצב גדי סיסו על נוכחותם בדיון ותרומתם לדיון.

יעקב מרגי: הוועדה מודה לחבר הכנסת מיקי לוי על הובלת היום הזה בכנסת.

יעקב מרגי: הוועדה מוקירה ומעריכה את עבודת משטרת ישראל על כל אגפיה, על עשייתם הרבה ותרומתם לביטחון האישי ושמירת הסדר בחברה הישראלית.

יעקב מרגי: הוועדה מברכת את שיתופי הפעולה של משרד החינוך עם המשרד לביטחון פנים בהקמת מערך מאו"ר 105.

יעקב מרגי: הוועדה מברכת קודם כול על הקמת המערך.

יעקב מרגי: אני אומר לכם בנימה אישית כמי שזו קדנציה חמישית ודיונים רבים סביב הסוגיה הזאת.

יעקב מרגי: כפי שאמרתי לכם עוד כשזה רק התחיל, כל ההתמודדות עם הרשת, לי בכל אופן נתתם תחושה שיש פה משהו מעבר לעשייה הכללית בסייבר.

יעקב מרגי: אני רואה פה דמויות שהיו איתנו בדיונים.

יעקב מרגי: זה סוגר לי מעגל של חלק מהנושאים שדנו בהם.

יעקב מרגי: אין לי אלא רק לברך.

יעקב מרגי: אם אפשר לברך על זה יום חג, אז שיהיה לכם חג שמח בכנסת.

יעקב מרגי: דעו לכם, מעבר לאמירה פה ואמירה שם, החברה הישראלית, הציבור מכיר, מוקיר ומעריך את עבודתכם.

יעקב מרגי: שאו ברכה.

גלעד ארדן: תודה.